Mestská časť Bratislava - Nové Mesto

Materiál na rokovanie
miestnej rady
dátum 24.05.2016						          sp. zn.: 17359/5663/2016/PR/BIHJ

Návrh Dodatku č. ............ k Štatútu hlavného mesta Slovenskej republiky Bratislavy

Predkladateľ :			Materiál obsahuje :	
Ing. Mgr. Ľubomír Baník			
prednosta 
Miestneho úradu mestskej časti
Bratislava – Nové Mesto		1.	Návrh uznesenia
2.	Dôvodová správa	
		3.	Rozhodnutie primátora č. 3/2016 zo dňa 29.02.2016
4.	Dodatok č. ........... Štatútu hlavného mesta Slovenskej republiky Bratislavy
	
Zodpovedný:			
Mgr. Marianna Moravcová Tomčíková				
			
vedúca oddelenia PPČESČaSP
Podpis			
			
Spracovateľ:			
Mgr. Jana Biharyová			
referent oddelenia PPČESČaSP
Podpis			
			
Na rokovanie prizvať:			

Máj 2016
Návrh uznesenia

Miestna rada  

po prerokovaní materiálu

o d p o r ú č a

Miestnemu zastupiteľstvu    

s c h v á l i ť  

návrh Dodatku č. ........... Štatútu hlavného mesta Slovenskej republiky Bratislavy 

 

-	s pripomienkami

-	bez pripomienok

DȎVODOVÁ SPRÁVA

Dňa 25.04.2016 bola mestskej časti doručená žiadosť primátora hlavného mesta Slovenskej republiky Bratislavy pod sp. zn.: MAGS OLP-125/2016 zo dňa 06.04.2016 o prerokovanie návrhu dodatku k Štatútu hlavného mesta Slovenskej republiky Bratislavy v miestnom zastupiteľstve.

Obsahom dodatku je legislatívna zmena zákona č. 372/1990 Zb. o priestupkoch v znení neskorších predpisov (ďalej len „zákon o priestupkoch“), ktorá nadobudla účinnosť 01.01.2016, a ktorou mimo iného bolo novelizované aj ustanovenie § 79, ktoré bolo doplnené o nový odsek 5 v znení: „Úhrada trov konania je príjmom obce, ak priestupok prejednala obec.“ 

Podľa čl. 101 ods. 1 Štatútu hlavného mesta Slovenskej republiky Bratislavy (ďalej len „Štatút“:  „Pôsobnosti obce podľa osobitných predpisov, ktoré nie sú upravené v tomto štatúte vykonáva           Bratislava, pokiaľ osobitný predpis neustanovuje, že ich vykonáva mestská časť.“

Nakoľko táto pôsobnosť nebola zákonom doposiaľ zverená do pôsobnosti mestských častí, prijalo Mestské zastupiteľstvo hlavného mesta SR Bratislavy dňa 31.03.2016 uznesením č. 447/2016           Rozhodnutie č. 3/2016 primátora hlavného mesta Slovenskej republiky Bratislavy o pôsobnosti         hlavného mesta Slovenskej republiky Bratislavy a jeho mestských častí v oblasti trov konania             spojených s prerokovaním priestupkov podľa zákona o priestupkoch.